NETBAY รายได้พุ่ง-ต้นทุนลด หนุนกำไรปี 61 โต 29% พ่วงปันผล 0.7556 บ./หุ้น XD 2 พ.ค.นี้
NETBAY รายได้พุ่ง-ต้นทุนลด หนุนกำไรปี 61 โต 29% มาที่ 148.81 ลบ. จากปีก่อนกำไร 115.80 ลบ. พ่วงปันผล 0.7556 บ./หุ้น XD 2 พ.ค.นี้ เคาะวันจ่าย 21 พ.ค.62
28 ก.พ. 2562

บริษัท เน็ตเบย์ จำกัด (มหาชน) หรือ NETBAY รายงานผลการดำเนินงานประจำปี 2561 สิ้นสุดวันที่ 31 ธ.ค.61 มีกำไรสุทธิดังนี้

โดยผลการดำเนินงานประจำปี 2561 มีผลกำไรเพิ่มขึ้น เนื่องจากบริษัทฯและบริษัทย่อยมีรายได้จากการให้บริการเท่ากับ 361.61 ลบ. เพิ่มขึ้น 46.82 ล้านบาท จากปี 2560 คิดเป็นการเพิ่มขึ้น 14.87% เนื่องจากการเติบโตอย่างเนื่องของรายได้ Digital Business Services จากการที่บริษัทฯสามารถรักษาฐานลูกค้าเดิมและขยายฐานลูกค้าใหม่ในทั้งสองกลุ่มบริการ รวมถึงการเพิ่มความหลากหลายในประเภทของการให้บริการ นอกจากนี้ยังมีการรับรู้รายได้ส่วนงาน Project จากการพัฒนาโปรแกรมคอมพิวเตอร์ให้กับลูกค้า
ขณะที่ต้นทุนการให้บริการสำหรับปี 2561 มีจำนวน 70.57 ล้านบาท ลดลง 0.30 ล้านบาท จากปี 2560 คิดเป็น 0.42% เนื่องจากต้นทุน Cloud computing ลดลงตามการลดลงของอัตราค่าบริการ
พร้อมกันนี้ บริษัทยังประกาศจ่ายปันผลจากงวดดำเนินงานในวันที่ 1 ม.ค.61 ถึงวันที่ 31 ธ.ค.61 อัตราจ่ายเป็นเงินสด (บาทต่อหุ้น) 0.7556 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 2 พ.ค. 2562 ทั้งนี้ กำหนดจ่ายเงินปันผลในวันที่ 21 พ.ค. 2562